title: Chaseal
text: Chaseal pe hemolc'hiñ zo klask tapout loened pe o lazhañ, evit em en vagañ, evit ober kenwerzh, evit implijout danvez tennet eus al loened pe c'hoazh evit kaout dudi. E pep lec'h dre ar bed e vez pe e veze graet gant an dud ; e pep lec'h ivez ez eus lezennoù da resisaat penaos e vez graet. Ar chaseal na vez ket aotreet gant al lezenn a reer "bigriañ" anezhañ. Hiziv an deiz eo deuet ar chaseal, er broioù pinvidik, da vezañ un obererezh dudi pe sport.
  
  Dudi ar briñsed eo bet ar chase a bep amzer. Er Mabinogi e weler chaseal Twrch Trwyth, an hoc'h-gouez hud en danevell Kulhwch hag Olwen.
  
  Doareoù da chaseal
  En Europa e chaseer a gozh ha kemm a reer etre an doareoù disheñvel : 
  hual, ha huerezh, a reer eus chaseal ar bleiz, a veze graet war-droad dreist-holl; 
  ar falc'hunerezh, un doare brudet e broioù ar reter, a vez graet war varc'h, 
  ar gwenaerezh, a vez lavaret eus chaseal kirvi, moc'h gouez dreist-holl, loened hag a vez debret.
  
  Berz e broioù zo
  Difennet eo chaseal war varc'h en Alamagn abaoe 1936, e Belgia abaoe 1995, hag e Breizh-Veur abaoe 2005.
  
  Gwarezet eo gant ar prezidant Emmanuel Macron er stad c'hall.
  
  Levrioù a wenaerezh
  
  Adal ar XIVvet kantved e voe gwelet tud uhel eus Portugal, Kastilha, Bro-C'hall, Alamagn, etc. o lakaat sevel levrioù diwar-benn arz ar chase pe ar gwenaerezh, sport muiañ karet ar rouaned hag uhelidi:
   De arte venandi cum avibus, en XIIIvet kantved.
   “Libro de la Montería de Alfonso XI”, gant Alfonso XI, roue Kastilha (XIVvet kantved).
   “Le livre de chasse du roy Modus” (s. XV).
   “Le livre de la chasse”, gant Gaston III Phoebus (XIVvet kantved).
   “Livro da Montaría” del Rey João Iañ (s. XIV).
  -XVvet kantved:
   “Tratado de la montería” , gant ur chaseour eus ar Sierra de Segura.
  -XIXvet kantved:
   Jean-Emmanuel Le Coulteux de Canteleu,  Manuel de vénerie française , 1890.
  -XXvet kantved:
   Traité de vénerie. Paris, Imp. royale, 1788. (OCLC 34882547)
  
  Pennad kar
  Chaseadeg ar Marc'h-Kornek
  
  Chase